Luftartillerimerket for hæren

Luftartillerimerket for hæren (Heeres-Flakabzeichen) er en tysk militær utmerkelse fra det tredje rike.

Historie 
Merket ble introdusert 18. juli 1941 av Oberkommando des Heeres ved Walther von Brauchitsch, etter modell av anti-luftskytsmerket for Luftwaffe. Designer var firmaet Ernst Peekhaus ifra Berlin. Produksjonen ble satt igang av det berlinske firma C.E. Juncker.

Design 
Merket er ovalt, formet av en ekeløvkrans. Øverst på advers er det en Wehrmacht-ørn med nedslåtte vinger og hakekorset i klørne. Sentralt er en 88mm luftvernkanon som peker med løpet opp mot høyre. Merket har nål på revers for å kunne henges på uniform.

Kriterier 
For å motta merket måtte man:
 Være delaktig i nedskyting av 5 fiendtlige fly.
 Kommandører på batteriene fikk merket hvis halvparten av hans underordnede kvalifiserte for merket.

Fra 4. september 1942 ble kriteriene for Anti-luftskytsmerket for Luftwaffe adoptert etter ordre fra Oberkommando des Heeres. Merket kunne da utdeles hvis man oppnådde 16 poeng:
 Nedskyting av fly uten støtte = 4 poeng
 Nedskyting av fly med støtte = 2 poeng
 Lytte- eller søkepersonell som først oppdaget et fly = 1 poeng
Man kunne også få merket ved spesielt heltemot eller utmerket tjeneste uansett oppnådd poengsum.

Produsenter 
Kjente produsenter av merket er:
 Hermann Aurich, Dresden – 2 varianter, merket «HA» og «LM»
 Walter & Henlein, Gablonz
 C.E. Juncker, Berlin – flere varianter, både merket og umerket
 G.H. Osang, Dresden 
 Rudolf Souval, Wien 
 Funcke & Bruninghaus, Ludenscheid – merket «L 56»

Se også 
 Liste over tyske militære utmerkelser 1933-1945

Kilder 
 Wehrmacht Awards
 Flak badges of WWII

Tyske militære utmerkelser
Utmerkelser etablert i 1941